**PAPILDOMAS SUSITARIMAS NR. 1 PRIE SUTARTIES NR. S-84**

2024-04-30

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**)

ir

**AB „HISK**“ atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-01-31 Šalys sudarė pirkimo sutartį Nr. S-84 (toliau – **Sutartis**);
2. Sutarties pagrindu Rangovas įsipareigojo atlikti rangos darbus (toliau – **Darbai**), o Užsakovas – tinkamai ir laiku atsiskaityti. Sutarties vertė - 26.136.466,48 be PVM;
3. Sutarties 17 p. šalys susitarė dėl 10 mėn. darbų atlikimo termino;
4. 2024-03-13 Rangovas raštu Nr. SD/24-238 indikavo apie galimybę atlikti Darbus 18 (aštuoniolika) kalendorinių dienų greičiau, jeigu būtų visiškai uždaroma ruožo atkarpa nuo 64,4 km iki 68,0 km (toliau – **Ruožas**), eismą organizuojant apylanka;
5. Rangovui atliekant darbus uždarytame Ruože ženkliai pagreitėtų uždaromos kelio ruožo atkarpos remonto darbų sparta, sumažėtų atskiroms konstrukcijoms įrengti ir priduoti reikalingas laikas, o taip pat sutrumpėtų eismo dalyvių nepatogumas. Remiantis pridedama siūloma eismo organizavimo apylanka maršruto schema (**Priedas Nr. 1**) eismas būtų nukreiptas keliais Nr. 2802 ir Nr. 114;
6. Dėl Ruožo uždarymo ir Darbų atlikimo 18 (aštuoniolika) kalendorinių dienų trumpesniu laikotarpiu Rangovui galimai teks įgyvendinti Darbų paspartinimo priemones, skirtas atlikti darbus trumpesniais terminais (pasitelkti daugiau Rangovo personalo, padidinti pamainų skaičių, taikyti kitokius darbo metodus ir pan.);
7. Bendra Sutartyje atskirų pakeitimų vertė neviršija atitinkamų tarptautinio pirkimo vertės ribų;
8. Bendra atskirų pakeitimų pagal Sutartį vertė neviršija 10 procentų pradinės Sutarties vertės;
9. Šiuo susitarimu iš esmės nepakeičiamas Sutarties pobūdis;

Šalys, remdamosi Sutarties nuostatomis Lietuvos Respublikos viešųjų pirkimų įstatymo 89 str. 2 d. sudaro šį susitarimą dėl Sutarties pakeitimo (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria, kad laikotarpiu nuo 2024-03-28 iki 2024-09-15 Rangovas turi teisę uždaryti ruožo atkarpą nuo 64,4 km iki 68,0 km, eismą organizuojant apylankomis, nukreipiant eismą keliais Nr. 2802 ir Nr. 114, pagal maršruto schemą (**Priedas Nr. 1**).
2. Šalys susitaria pakeisti Sutarties 17 p. numatytą darbų atlikimo terminą, šį terminą sutrumpinant 18 (aštuoniolika) kalendorinių dienų ir išdėstyti punktą nauja redakcija:

*„Rangovas Darbus pradeda įsigaliojus Sutarčiai ir baigia per 9 mėnesius ir 12 dienų nuo Sutarties įsigaliojimo dienos. Šiame Sutarties punkte nustatytas Darbų atlikimo terminas yra esminė sutarties sąlyga, o Rangovo įsipareigojimas įvykdyti Darbus per šiame punkte nustatytą terminą yra esminis Rangovo įsipareigojimas. Darbų atlikimo termino nesilaikymas laikomas esminiu sutarties pažeidimu. Tuo atveju, jeigu Sutarties XII skyriuje nustatyta tvarka Šalys sudarė papildomą susitarimą, kuriuo be kita ko, susitarė dėl papildomo termino, šiame Sutarties punkte numatytas terminas pratęsiamas papildomame susitarime numatytam terminui. Šiame punkte nurodytas terminas apima Sutarties 59 punkte nurodyto dokumento gavimą“.*

1. Šalys susitaria, kad šiuo Susitarimu yra atnaujinamas (sutrumpinamas) darbų atlikimo grafikas Susitarimo 2 p. numatytu terminu (**Priedas Nr. 2**).
2. Rangovas patvirtina, kad Susitarimo 2 p. numatytas sutrumpintas darbų atlikimo terminas yra realus, objektyvus ir pakankamas terminas tam, kad Darbai būtų atlikti kokybiškai ir laiku.
3. Rangovas patvirtina, kad Rangovui pažeidus Susitarimo 2 p. numatytą sutrumpintą darbų atlikimo terminą Užsakovas privalės taikyti Sutartyje numatytas netesybas.
4. Rangovas įsipareigoja laikytis Sutartyje numatytų reikalavimų, įskaitant, bet neapsiribojant naudoti reikalingus kelio ženklinimus dėl eismo organizavimo pakeitimo (Ruožo uždarymas bei apylankos), o taip pat užtikrinti tinkamą eismo organizavimą, eismo saugumą bei statybvietės priežiūrą.
5. Rangovas įsipareigoja užtikrinti patekimą į teritorijas, besiribojančias su Ruožu, kuriame vykdomi statybos darbai ir sudaryti kuo mažesnes kliūtis pagalbos tarnybų transporto eismui.
6. Šalys patvirtina savo supratimą, jog dėl Susitarimu atliekamo pakeitimo atsiradę papildomi darbai nebus laikomi kaip apmokami papildomai. Tuo atveju, jeigu dėl Susitarimu atliekamo pakeitimo atsiranda mažesni Rangovo kaštai (Rangovas patiria pelną), tai jie laikomi neatliekamais (atsisakomais) darbais.
7. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
8. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
9. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
10. Susitarimas yra neatskiriama ir sudėtinė Sutarties dalis.
11. Susitarimo priedai:
    1. Priedas Nr. 1 – Eismo organizavimo schema.
    2. Priedas Nr. 2 – Darbų atlikimo grafikas.

|  |  |
| --- | --- |
| **UŽSAKOVAS**  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | **RANGOVAS**  **AB „HISK“**  S. Kerbedžio g. 7, Panevėžys  Įmonės kodas 147710353  PVM kodas LT477103515  A.s. Nr. LT02 4010 0412 0009 0263  Luminor Bank AS  El. p. info@hisk.lt  Dokumentą pasirašantis įgaliotas bendrovės darbuotojas |